b'\n_START_ARTICLE_\nPiyudalismo\n_START_PARAGRAPH_\nAng piyudalismo o peudalismo ay isang sistema ng pamamalakad ng lupain na kung saan ang lupang pag-aari ng panginoon ng lupa o may-ari ng lupa ay ipinasasaka sa mga nasasakupang tauhan na may katungkulang maglingkod at maging matapat sa panginoong may-ari.  Isa itong sentralisadong pamahalaan kung saan isinusuko ng basalyo o taong alipin ang kanyang lupa sa isa isang panginoon.  Ang basalyo ang nagmamay-ari ng lupa ngunit isinusuko niya ang lupang ito para sa kanyang seguridad.  Noong panahon ng piyudalismo, hindi sapat ang seguridad ng isang simpleng mamamayan.  Tinatawag na fief ang lupang isinuko.  Nagkakaroon ng omahe o pagbibigay-dangal \xc2\xa0\xe2\x80\x93  ang pagkilala ng isang basalyo o tenanteng dapat siyang maging matapat sa kanyang panginoon sa pamamagitan ng isang seremonya \xc2\xa0\xe2\x80\x93  bilang pag-iisa ng panginoon at ng basalyo.'